D Strecki vu dr Flandern-Rundfahrt änderet sich vu Johr zue Johr nume wenig. S Ränne fangt aa am Grote Markt z Brügge un blybt di erschte rund 150 km flach. Im zweete Deil vum rund 250 km lange Ränne fiert d Strecki dur di bielige sognännte "flämische Ardenne", vilmol uf änge Wäg un iber churzi, gäächi Stich. Doderdur giltet s Ränne as dytli schwärer wie Paris-Roubaix. S Ziil lyt syt 1973 uf em Halsesteenweg z Meerbeke.